CELEX: 32016D0168
Language: ro
Date: 2016-02-05 00:00:00
Title: Decizia de punere în aplicare (UE) 2016/168 a Comisiei din 5 februarie 2016 de modificare a anexelor la Decizia 2003/467/CE de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre [notificată cu numărul C(2016) 602] (Text cu relevanță pentru SEE)

9.2.2016   
            
            
               RO
            
            
               Jurnalul Oficial al Uniunii Europene
            
            
               L 32/153
            
         DECIZIA DE PUNERE ÎN APLICARE (UE) 2016/168 A COMISIEI
   din 5 februarie 2016
   de modificare a anexelor la Decizia 2003/467/CE de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre
   
      
         [notificată cu numărul C(2016) 602]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A secțiunea I punctul 4, anexa A secțiunea II punctul 7 și anexa D capitolul I punctul E coroborat cu punctul G,
   întrucât:
   
               (1)
            
            
               Directiva 64/432/CEE se aplică comerțului cu bovine în interiorul Uniunii. Directiva stabilește condițiile în care o regiune a unui stat membru poate fi declarată oficial indemnă de tuberculoză, de bruceloză sau de leucoză enzootică bovină în ceea ce privește efectivele de bovine și prevede condițiile în care se suspendă statutul oficial „indemn de boală” al unei regiuni dintr-un stat membru.
            
         
               (2)
            
            
               Decizia 2003/467/CE a Comisiei (2) prevede că regiunile din statele membre enumerate la capitolul 2 din anexa I sunt declarate oficial indemne de tuberculoză în ceea ce privește efectivele de bovine.
            
         
               (3)
            
            
               Italia a prezentat Comisiei documente care demonstrează respectarea, în mai multe regiuni, a condițiilor prevăzute în Directiva 64/432/CEE pentru statutul oficial „indemn de tuberculoză” în ceea ce privește efectivele de bovine. Aceste regiuni sunt provinciile Genova, Imperia, La Spezia și Savona din regiunea Liguria, provinciile Alessandria, Cuneo și Torino din regiunea Piemonte și provinciile Pesaro-Urbino și Ancona din regiunea Marche.
            
         
               (4)
            
            
               Provinciile Asti, Biella, Novara, Verbania și Vercelli din regiunea Piemonte sunt deja enumerate în capitolul 2 din anexa I la Decizia 2003/467/CE ca fiind regiuni oficial indemne de tuberculoză. Prin urmare, întreaga regiune Liguria, precum și provinciile Pesaro-Urbino și Ancona din regiunea Marche și întreaga regiune Piemonte ar trebui enumerate în capitolul respectiv ca regiuni oficial indemne de tuberculoză în ceea ce privește efectivele de bovine.
            
         
               (5)
            
            
               Regulamentul (CEE) nr. 706/73 al Consiliului (3) prevede că, în scopul aplicării normelor referitoare la legislația din domeniul sănătății animale, Regatul Unit și Insula Man sunt considerate un singur stat membru.
            
         
               (6)
            
            
               Regatul Unit a prezentat Comisiei documente care demonstrează respectarea, în Insula Man, a condițiilor prevăzute în Directiva 64/432/CEE pentru statutul de regiune oficial indemnă de tuberculoză în ceea ce privește efectivele de bovine. Prin urmare, Insula Man ar trebui enumerată în capitolul 2 din anexa I la Decizia 2003/467/CE ca regiune oficial indemnă de tuberculoză în ceea ce privește efectivele de bovine.
            
         
               (7)
            
            
               Capitolul 2 din anexa II la Decizia 2003/467/CE enumeră regiunile din statele membre care sunt declarate oficial indemne de bruceloză cu privire la efectivele de bovine.
            
         
               (8)
            
            
               Spania a prezentat Comisiei documente care demonstrează respectarea, în comunitatea autonomă Navarra, a condițiilor prevăzute în Directiva 64/432/CEE pentru statutul de regiune oficial indemnă de bruceloză în ceea ce privește efectivele de bovine. Prin urmare, regiunea respectivă ar trebui enumerată în capitolul 2 din anexa II la Decizia 2003/467/CE ca regiune oficial indemnă de bruceloză în ceea ce privește efectivele de bovine.
            
         
               (9)
            
            
               Capitolele 1 și 2 din anexa III la Decizia 2003/467/CE enumeră statele membre și regiunile din state membre care sunt declarate oficial indemne de leucoză enzootică bovină cu privire la efectivele de bovine. Franța figurează în capitolul 1 din anexa respectivă ca stat membru oficial indemn de leucoză enzootică bovină.
            
         
               (10)
            
            
               Franța a prezentat Comisiei documente de notificare a nerespectării, în insula La Réunion, a condițiilor pentru menținerea statutului de indemn de leucoză enzootică bovină, astfel cum se prevede în Directiva 64/432/CEE. Statutul de indemn de leucoză enzootică bovină al insulei La Réunion, ar trebui, prin urmare, să fie suspendat. În consecință, Franța ar trebui să nu mai fie inclusă în capitolul 1 din anexa III la Decizia 2003/467/CE ca stat membru oficial indemn de leucoză enzootică bovină; în schimb, regiunile din acest stat membru care sunt indemne de boala menționată ar trebui enumerate în capitolul 2 din anexa respectivă.
            
         
               (11)
            
            
               Prin urmare, anexele la Decizia 2003/467/CE ar trebui modificate în consecință.
            
         
               (12)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexele la Decizia 2003/467/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 5 februarie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (JO L 156, 25.6.2003, p. 74).
   
      (3)  Regulamentul (CEE) nr. 706/73 al Consiliului din 12 martie 1973 privind regimurile comunitare aplicabile Insulelor anglo-normande și Insulei Man pentru comerțul produselor agricole (JO L 68, 15.3.1973, p. 1).
   
      ANEXĂ
      Anexele la Decizia 2003/467/CE se modifică după cum urmează:
      
                  1.
               
               
                  În anexa I, capitolul 2 se modifică după cum urmează:
                  
                              (a)
                           
                           
                              rubrica referitoare la Italia se înlocuiește cu următorul text:
                              „În Italia:
                              
                                          —
                                       
                                       
                                          Regiunea Abruzzo: provincia Pescara;
                                       
                                    
                                          —
                                       
                                       
                                          Provincia Bolzano;
                                       
                                    
                                          —
                                       
                                       
                                          Regiunea Emilia-Romagna;
                                       
                                    
                                          —
                                       
                                       
                                          Regiunea Friuli-Venezia Giulia;
                                       
                                    
                                          —
                                       
                                       
                                          Regiunea Lazio: provinciile Rieti, Viterbo;
                                       
                                    
                                          —
                                       
                                       
                                          Regiunea Liguria;
                                       
                                    
                                          —
                                       
                                       
                                          Regiunea Lombardia;
                                       
                                    
                                          —
                                       
                                       
                                          Regiunea Marche: provinciile Ancona, Ascoli Piceno, Fermo, Pesaro-Urbino;
                                       
                                    
                                          —
                                       
                                       
                                          Regiunea Piemonte;
                                       
                                    
                                          —
                                       
                                       
                                          Regiunea Sardinia: provinciile Cagliari, Medio-Campidano, Ogliastra, Olbia-Tempio, Oristano;
                                       
                                    
                                          —
                                       
                                       
                                          Regiunea Toscana;
                                       
                                    
                                          —
                                       
                                       
                                          Provincia Trento;
                                       
                                    
                                          —
                                       
                                       
                                          Regiunea Veneto.”;
                                       
                                    
                        
                              (b)
                           
                           
                              rubrica referitoare la Regatul Unit se înlocuiește cu următorul text:
                              „În Regatul Unit:
                              
                                          —
                                       
                                       
                                          Regatul Unit: Scoția;
                                       
                                    
                                          —
                                       
                                       
                                          Insula Man.”
                                       
                                    
                        
            
                  2.
               
               
                  În capitolul 2 din anexa II, rubrica referitoare la Spania se înlocuiește cu următorul text:
                  „În Spania:
                  
                              —
                           
                           
                              comunitatea autonomă Insulele Canare: provinciile Santa Cruz de Tenerife și Las Palmas;
                           
                        
                              —
                           
                           
                              comunitatea autonomă Insulele Baleare;
                           
                        
                              —
                           
                           
                              comunitatea autonomă Pais Vasco;
                           
                        
                              —
                           
                           
                              comunitatea autonomă Murcia;
                           
                        
                              —
                           
                           
                              comunitatea autonomă La Rioja;
                           
                        
                              —
                           
                           
                              comunitatea autonomă Navarra.”
                           
                        
            
                  3.
               
               
                  În anexa III, capitolul 1 se înlocuiește cu următorul text:
                  
                     „CAPITOLUL 1
                  
                  
                     State membre oficial indemne de leucoză enzootică bovină
                  
                  
                              Codul ISO
                           
                           
                              Stat membru
                           
                        
                              BE
                           
                           
                              Belgia
                           
                        
                              CZ
                           
                           
                              Republica Cehă
                           
                        
                              DK
                           
                           
                              Danemarca
                           
                        
                              DE
                           
                           
                              Germania
                           
                        
                              EE
                           
                           
                              Estonia
                           
                        
                              IE
                           
                           
                              Irlanda
                           
                        
                              ES
                           
                           
                              Spania
                           
                        
                              CY
                           
                           
                              Cipru
                           
                        
                              LV
                           
                           
                              Letonia
                           
                        
                              LT
                           
                           
                              Lituania
                           
                        
                              LU
                           
                           
                              Luxemburg
                           
                        
                              NL
                           
                           
                              Țările de Jos
                           
                        
                              AT
                           
                           
                              Austria
                           
                        
                              SI
                           
                           
                              Slovenia
                           
                        
                              SK
                           
                           
                              Slovacia
                           
                        
                              FI
                           
                           
                              Finlanda
                           
                        
                              SE
                           
                           
                              Suedia
                           
                        
                              UK
                           
                           
                              Regatul Unit”
                           
                        
            
                  4.
               
               
                  În capitolul 2 din anexa III se inserează următoarea rubrică privind Franța, înaintea rubricii referitoare la Italia:
                  „În Franța:
                  
                              —
                           
                           
                              Regiunea Alsacia, Champagne-Ardenne și Lorena;
                           
                        
                              —
                           
                           
                              Regiunea Aquitaine, Limousin și Poitou-Charentes;
                           
                        
                              —
                           
                           
                              Regiunea Auvergne și Rhône-Alpes;
                           
                        
                              —
                           
                           
                              Regiunea Bourgogne și Franche-Comté;
                           
                        
                              —
                           
                           
                              Regiunea Bretania;
                           
                        
                              —
                           
                           
                              Regiunea Centre;
                           
                        
                              —
                           
                           
                              Regiunea Corsica;
                           
                        
                              —
                           
                           
                              Regiunea Ile-de-France;
                           
                        
                              —
                           
                           
                              Regiunea Languedoc-Roussillon și Midi-Pyrénées;
                           
                        
                              —
                           
                           
                              Regiunea Nord-Pas-de-Calais și Picardie;
                           
                        
                              —
                           
                           
                              Regiunea Basse-Normandie și Haute-Normandie;
                           
                        
                              —
                           
                           
                              Regiunea Pays de la Loire;
                           
                        
                              —
                           
                           
                              Regiunea Provence-Alpes-Côte d'Azur;
                           
                        
                              —
                           
                           
                              Regiunea Guadelupa;
                           
                        
                              —
                           
                           
                              Regiunea Martinica;
                           
                        
                              —
                           
                           
                              Regiunea Guyana;
                           
                        
                              —
                           
                           
                              Regiunea Mayotte.”